钦定古今图书集成/理学汇编/学行典/第190卷 > 张闰
## 钦定古今图书集成/理学汇编/学行典/第190卷 > 张闰

按《元史孝友传》：“张闰，延安延长县人，隶军籍，八世不
异爨，家人百馀口，无闲言，日使诸女诸妇各聚一室
为女红，工毕，敛贮一库，室无私藏。幼稚啼泣，诸母见
者即抱哺。一妇归宁，留其子，众妇共乳，不问孰为己
儿，儿亦不知孰为己母也。闰兄显卒，即以家事付侄
聚，聚辞曰：‘叔，父行也，叔宜主之’。闰曰：‘侄，宗子也，侄宜
主之’。”相让既久，卒以付聚。缙绅之家，自谓不如。至元
二十八年，旌表其门。

===芮世通　向存义　丁煦===按《元史孝友张闰传》：“芜湖芮世通，十世同居，峡州向
存义、汴梁丁煦，八世同居。州县请于朝，并加旌美。”